wickkiey/tamil-wikipedia-chunked huggingface dataset:
# தம்பின் மாவட்டம்

## தம்பின் மாவட்டத்தில் உள்ள தமிழ்ப்பள்ளிகள்

மலேசியா; நெகிரி செம்பிலான்; தம்பின் மாவட்டத்தில் *(Tampin District)* 7 தமிழ்ப்பள்ளிகள் உள்ளன. 760 மாணவர்கள் பயில்கிறார்கள். 107 ஆசிரியர்கள் பணியாற்றுகிறார்கள்.  
| NBD5029 | தம்பின் | SJK(T) Tampin | **தம்பின் தமிழ்ப்பள்ளி** | 73000 | தம்பின் | 281 | 26 |  |
| --- | --- | --- | --- | --- | --- | --- | --- | --- |
| NBD4070 | ரெப்பா தோட்டம் | SJK(T) Ladang Repah | **ரெப்பா தோட்டத் தமிழ்ப்பள்ளி** | 73000 | தம்பின் | 40 | 10 |  |
| NBD5031 | ரீஜண்ட் தோட்டம் | SJK(T) Ladang Regent | **ரீஜண்ட் தமிழ்ப்பள்ளி** | 73200 | கெமிஞ்சே | 241 | 26 |  |
| NBD4072 | ஆயர் கூனிங் | SJK(T) Air Kuning Selatan | **ஆயர் கூனிங் செலாத்தான் தமிழ்ப்பள்ளி** | 73200 | கெமிஞ்சே | 31 | 11 |  |
| NBD5033 | புக்கிட் கிளேடேக் தோட்டம் | SJK(T) Ladang Bukit Kledek | **புக்கிட் கிளேடேக் தோட்டத் தமிழ்ப்பள்ளி** | 73200 | கெமிஞ்சே | 15 | 8 |  |
| NBD5034 | கிம்மாஸ் | SJK(T) Gemas | **கிம்மாஸ் தமிழ்ப்பள்ளி** | 73400 | கிம்மாஸ் | 129 | 18 |  |
| NBD5035 | சுங்கை கிளாமா தோட்டம் | SJK(T) Ladang Sg Kelamah | **சுங்கை கிளாமா தோட்டத் தமிழ்ப்பள்ளி** | 73400 | கிம்மாஸ் | 23 | 8 | } |
# மலபார் மலை

**மலைபார் மலை** (**Malabar Hill**) மும்பை நகரத்தின் முக்கிய நில அடையாளங்களில் ஒன்றாகும். இது இந்தியாவின் மகாராட்டிரா மாநிலத்தின் தலைநகரான தெற்கு மும்பையில் உள்ள மலைக்குன்றுகள் சூழ்ந்த செல்வமிக்க வணிக மற்றும் குடியிருப்பு பகுதியாகும். இப்பகுதியில் மகாராட்டிரா மாநில ஆளுநர், முதலமைச்சரின் அலுவலக மாளிகை, அரசு விருந்தினர் விடுதி மற்றும் மிக முக்கிய மாநில மற்றும் மத்திய அரசு அதிகாரிகளின் மாளிகைகள், தொங்கும் தோட்டம் மற்றும் சமணர் கோயில் உள்ளது.
# தெற்கு மும்பை

யின் வான்பரப்புக் காட்சி மற்றும் வலது பக்கம் சௌபாத்தி கடற்கரை]]  
**தெற்கு மும்பை** (**South Mumbai**) பெருநகரமும்பை மாநகராட்சியில் மும்பை நகர்புற மாவட்டத்தின் தெற்கில் அமைந்த பகுதியாகும். இது மும்பை மாநகரத்தின் வணிகம் மற்றும் சந்தைப் பகுதியாகும். இது தெற்கு மும்பையின் கொலாபா முதல் மாகிம் வரை விரிந்துள்ளது. இந்தியாவிலேயே தெற்கு மும்பையில் நிலத்தின் மதிப்பு மிகமிக அதிகமாகும்.
தெற்கு மும்பை மலபார் மலை, பிரீச் கேண்டி, கெம்ஸ் கார்னர், குப்பே பரேட், கும்பாலா மலைகளுக்கு பெயர் பெற்றது.  
தாஜ் மகால் பேலஸ் மற்றும் டவர், கேட்வே ஆப் இந்தியா, சத்திரபதி சிவாசி தொடருந்து நிலையம், மும்பை துறைமுகம், பல்லார்டு எஸ்டேட் ஆகிய புகழ்பெற்ற கட்டிடங்கள் தெற்கு மும்பையில் உள்ளது. தெற்கு மும்பை பெரிய கோடீஸ்வரர்கள் வாழும் பகுதியாகும். இந்தியாவின் பெரிய தொழில் அதிபர் முகேஷ் அம்பானியின் $1.5 பில்லியன் டாலர் மதிப்புள்ள புகழ்பெற்ற ஆன்டிலியா மாளிகை தெற்கு மும்பையில் உள்ளது. தெற்கு  
புவியியல் படி, தெற்கு மும்பை சால்சேட் தீவின் தெற்கில் அமைந்துள்ளது. இதன் கிழக்கில் மும்பை துறைமுகமும், மேற்கில் அரபுக் கடலும் எல்லையாக உள்ளது. மும்பை கடற்கரை உலாச்சாலையும் இங்கு உள்ளது.  
தெற்கு மும்பையில் பிரபலமான கதீட்ரல் மற்றும் ஜான் கோனான் பள்ளி, ஜெ. பி. பெட்டிட் மகளிர் உயர்நிலைப் பள்ளி, காம்பியன் பள்ளி, பம்பாய் பன்னாட்டுப் பள்ளி, புனித மேரி பள்ளி போன்ற கல்வி நிலையங்கள் உள்ளது. மேலும் தெற்கு மும்பையில் இந்திய கிரிக்கெட் கிளப், இராயல் வில்லிங்டன் விளையாட்டு கிளப், பாம்பே ஜிம்கானா மற்றும் பிரீச் கேண்டி மருத்துவமனை, மும்பை மருத்துவமனை, ஜஸ்லோக் மருத்துவமனை மற்றும் அர்க்கிசோந்தா மருத்துவமனைகள் உள்ளது.
# தெற்கு மும்பை

## தெற்கு மும்பையின் பகுதிகள்

- கொலாபா
- தாதர்
- பரள்
- மசாகன்
- மாகிம்
- தாராவி
- வாக்கேஷ்வர்
- மாட்டுங்கா
- மகாலட்சுமி
- பைகுல்லா
- கார்மைக்கேல் சாலை
- கெம்ஸ் முனை
- மரைன் லைன்ஸ்
- பிரபாதேவி
- மும்பை சென்ட்ரல்
- சத்திரபதி சிவாசி தொடருந்து நிலையம்
- நரிமண் பாயின்ட்
- குஃபே பேரேடு
- காள்பாதேவி
- வொர்லி
- சர்ச் கேட்
- மலபார் ஹில்ஸ்
# தெற்கு மும்பை

## முக்கியத்துவம்

தெற்கு மும்பை பகுதியில் இந்திய ரிசர்வ் வங்கி மற்றும் மும்பை பங்குச் சந்தை செயல்படுகிறது. தெற்கு மும்பை, இந்தியாவின் முக்கிய மைய வணிகப் பகுதி ஆகும். இப்பகுதியில், குறிப்பாக நார்மன் முனைப் பகுதியில் பன்னாட்டு வணிக நிறுவனங்களின் தலைமையகம் உள்ளது. தாஜ் மகால் பேலஸ் மற்றும் டவர், கேட்வே ஆப் இந்தியா, சத்திரபதி சிவாசி தொடருந்து நிலையம், மும்பை துறைமுகம், பல்லார்டு எஸ்டேட் ஆகியவற்றின் புகழ்பெற்ற கட்டிடங்கள் தெற்கு மும்பையில் உள்ளது. மும்பை உயர் நீதிமன்றம், பெருநகரமும்பை மாநகராட்சி மற்றும் மத்திய ரயில்வேயின் தலைமையகம் தெற்கு மும்பையில் உள்ள்து. ஆசியாவின் மிகப்பெரிய சேரிப் பகுதியான தாராவி தெற்கு மும்பையில் உள்ளது.  
ஜம்னாலால் பஜாஜ் மேலாண்மை நிறுவனம், மும்பை செயிண்ட் சேவியர் கல்லூரி, அரசு சட்டக் கல்லூர், வில்சன் கல்லூரி, ஜெய்ஹிந்து கல்லூரி, சர் ஜாம்செட்ஜி - ஜீஜிபாய் குழும மருத்துவமனை, வான்கேடே அரங்கம், **சௌபாத்தி கடற்கரை** போன்றவைகள் தெற்கு மும்பையில் உள்ளது.
# தெற்கு மும்பை

## பழைய மும்பை

**பழைய மும்பை**யானது மும்பையின் ஏழு தீவுகளைக் கொண்டது. பழைய மும்பை என்ற பெயர் 19-ஆம் நூற்றாண்டு முதல் 1980-ஆம் வரை புழக்கத்தில் இருந்தது.
# தெற்கு மும்பை

## இதனையும் காண்க

- மும்பை மேற்கு புறநகர் பகுதிகள்
- மும்பை புறநகர் மாவட்டம்
- மும்பை மாவட்டம்
# தெற்கு மும்பை

## அடிக்குறிப்புகள்

-
# மும்பை மேற்கு புறநகர் பகுதிகள்

**மும்பை மேற்கு புறநகர் பகுதிகள்** (**Western Suburbs**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தில் அமைந்துள்ளது. மும்பை மேற்கு புறநகர் பகுதியில் அந்தேரி, பாந்த்ரா, போரிவலி, தகிசர், கோரேகாவ், ஜோகேஸ்வரி ஜூகூ, காந்திவலி, மலாடு, கர், சாண்டா குரூஸ், வில்லே பார்லே, ஆரோ பால் காலனி போன்ற பகுதிகளைக் கொண்டது.  
மும்பை மேற்கு புறநகர் பகுதி, சால்சேட் தீவின் மேற்கு முனையிலிருந்து பாந்த்ரா முதல் தானே மாவட்டத்தின் பாயந்தர்
பகுதி வரை நீண்டுள்ளது. மும்பை மேற்கு பகுதிகளை, தானே மாவட்டத்தின் பாயந்தர் மற்றும் மித்தி ஆறு ஆகியவைகள் பிரிக்கிறது.
# மும்பை மேற்கு புறநகர் பகுதிகள்

## பெருநகரமும்பை மாநகராட்சியில் மும்பை மேற்கு பகுதிகள்

பெருநகரமும்பை மாநகராட்சியில் மும்பை மேற்கு பகுதிகள் HE, HW, KE, KW,
PS, PN, RS, RC, RN ஆகிய வார்டுகளில் அமைந்துள்ளது.
# மும்பை மேற்கு புறநகர் பகுதிகள்

## போக்குவரத்து

### வானூர்தி நிலையம்

மேற்கு மும்பையின் அந்தேரிப் பகுதியில் சத்திரபதி சிவாஜி பன்னாட்டு வானூர்தி நிலையம் உள்ளது.
# மும்பை மேற்கு புறநகர் பகுதிகள்

## போக்குவரத்து

### இருப்புப் பாதை

பாந்த்ரா தொடருந்து நிலையம், போரிவலி தொடருந்து நிலையம், பாயந்தர் தொடருந்து நிலையம் மற்றும் கோரேகாவ் தொடருந்து நிலையங்கள் புறநகர் மின்சார இரயில் வசதிகள் கொண்டது.
# மும்பை மேற்கு புறநகர் பகுதிகள்

## போக்குவரத்து

### சாலை

மேற்கு விரைவுச் சாலை பாயந்தர், மீரா ரோடு, போரிவலி பகுதிகளை இணைக்கிறது. பாந்திரா-வொர்லி கடற்பாலம் தெற்கு மும்பையுடன் இணைக்கிறது.
# மும்பை மேற்கு புறநகர் பகுதிகள்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 446 சதுர கிலோ மீட்டர் பரப்பளவு கொண்ட மும்பை மேற்கு புறநகர் பகுதியின், மொத்த மக்கள் தொகை 93,56,962 ஆகும். இதன் மக்கள் தொகை அடர்த்தி ஒரு சதுர கிலோ மீட்டர் பரப்பில் 21,000 வீதம் வாழ்கின்றனர்.
# மும்பை மேற்கு புறநகர் பகுதிகள்

## இதனையும் காண்க

- தெற்கு மும்பை
- நவி மும்பை
- மும்பை மாவட்டம்
- மும்பை புறநகர் மாவட்டம்
- மும்பை கிழக்கு புறநகர் பகுதிகள்
# மும்பை மேற்கு புறநகர் பகுதிகள்

## அடிக்குறிப்புகள்

-
# மிலேட்டசின் இப்போடமஸ்

**மிலேட்டசின் இப்போடமஸ்** (*Hippodamus of Miletus* (; கிரேக்க மொழி: Ἱππόδαμος ὁ Μιλήσιος, *Hippodamos ho Milesios*; 498 &ndash; கி.மு. 408) என்பவர் ஒரு பண்டைய கிரேக்க கட்டடக் கலைஞர், நகர்ப்புற திட்ட வடிவமைப்பாளர், மருத்துவர், கணிதவியலாளர், வானியலாளர், மெய்யியலாளர் ஆவார். இவர் "ஐரோப்பிய நகரத் திட்டமிடலின் தந்தை" எனக் கருதப்படுகிறார். மேலும் நகர தளக்கோலம் "இப்போடாமியன் வரைபடம்" ( நகர அமைப்பு ) என்ற பெயரால் அழைக்கப்படுகிறது.  
இப்போடமஸ் மிலேட்டசில் பிறந்தார் மற்றும் கிமு 5 ஆம் நூற்றாண்டில், பண்டைய கிரேக்க பாரம்பரிய சகாப்தத்தின் பொற் காலத்தில் வாழ்ந்தார். இவரது தந்தை யூரிஃபோன் என்பவராவார். அரிஸ்டாட்டிலின் கூற்றுப்படி, அரசியலில் நேரடியான அனுபவம் இல்லாமல், அரசாங்கத்தின் கோட்பாட்டை எழுதிய முதல் எழுத்தாளர் ஹிப்போடமஸ் ஆவார்.  
இவரது கிரேக்க நகரங்களுக்கான வடிவமைப்பு திட்டங்கள் ஏதென்ஸ் நகரத்தில் கூட பொதுவான சிக்கலான, குழப்பமான பகுதிகள் ஒழுங்குமுறையால் சீரமைக்கப்பட்டு வகைப்படுத்தப்பட்டது.
# மிலேட்டசின் இப்போடமஸ்

## ஆளுமை

அரிசுட்டாட்டில், இசுட்ராபோ, ஸ்டோபேயஸ், ஹெசிசியஸ், போட்டியஸ், தியானோ ஆகியோரின் படைப்புகளில் இவர் குறிப்பிடப்படுகிறார்.  
இவர் தன்னை எல்லோரும் கவனிக்க வேண்டும் என்ற ஆசை கொண்டு அதன்படி நடந்து கொண்டவர். இவர் குறித்து அரிசுட்டாட்டில் தன் *அரசியல்* என்ற நூலில், "நீண்ட முடியை வளர்த்தவராகவும், விலை உயர்ந்த ஆபரணங்களை அணிந்திருந்தார். இதனால் இவரை நிரம்ப பகட்டானவர் என்று எல்லோரும் நினைத்தனர். ஆயினும் இவர் விலை மலிவான, ஆனால் வெப்பம்தரும் சாதாரண உடைகளையே கோடைக் காலத்திலும், குளிர்காலத்திலும் அணிந்துவந்தார்." என்றார்.
# மிலேட்டசின் இப்போடமஸ்

## சாதனைகள்

### "சிறந்த நாடு"

அரிஸ்டாட்டில் ( *அரசியலில்* ii.8) படி, இப்போடமஸ் நகரத் திட்டமிடலின் முன்னோடியாக இருந்தார். மேலும் இவர் 10,000 ஆடவர் (சுதந்திரமான ஆண் குடிமக்கள்) வசிக்கும் ஒரு சிறந்த நகரத்தை வடிவமைத்தார். அதே நேரத்தில் ஒட்டுமொத்த மக்கள் தொகை (பெண்கள், குழந்தைகள், அடிமைகள் உட்பட) 50,000 ஐ எட்டும். இவர் நகரங்களின் நடைமுறைச் சிக்கல்களை ஆய்வு செய்து அவற்றை அரசு நிர்வாக அமைப்புடன் இணைத்தார். இதன் விளைவாக, இவர் குடிமக்களை மூன்று வகைகளாகப் பிரித்தார் (போர்வீரர்கள், கைவினைஞர்கள், 'உழவர்கள்'), நிலத்தையும் மூன்றாகப் பிரித்தார் (புனிதமானது, பொதுப் பயன்பாட்டுக்கானது, தனியார்).  
அரிஸ்டாட்டில் தன் எழுத்துகளில், ஹிப்போடமஸின் "சிறந்த நாடு" என்ற திட்டத்தை விமர்ச்சித்தார். இத்திட்டமானது ஒரு வகுப்பார் மட்டும் ஆயுதங்களை ஏந்துவதை ஏகபோகமாக்ககியது. இது "வேளாண் மக்கள்" மற்றும் "தொழிலாளர்கள்" ஆயுதம் தாங்கும் வர்க்கத்தால் ஒடுக்கப்படுவதற்கு வழிவகுக்கும் என்று வாதிட்டார். அரிஸ்டாட்டிலின் சொந்த அரசியல் கருத்தாக்கமானது ஒரு பெரிய நடுத்தர வர்க்கத்தை உள்ளடக்கியது, அதில் ஒவ்வொரு குடிமகனும் சுய சட்டம், ஆயுதம் தாங்குதல், வேலை செய்தல் ஆகிய மூன்று செயல்பாடுகளையும் நிறைவேற்றினர்.
# மிலேட்டசின் இப்போடமஸ்

## சாதனைகள்

### நகர்ப்புற திட்டமிடல்

அரிஸ்டாட்டிலின் கூற்றுப்படி, இவர் நகர நிர்மாண திடங்களில் கவனம் செலுத்திய முதல் நகர்ப்புற திட்டமிடு வல்லுநர். இவர் ஏதென்சின் துறைமுகப் பகுதியான பீரேயாசை ஒழுக்குபடுத்தி சீரமைப்பதற்கு வரைபடத்தை தயாரித்துக் கொடுத்தார்.
# சாரா ஓர்சுட்டு

**சாரா ஓர்சுட்டு** *(Sarah Hörst)* (பிறப்பு:26, ஏப்பிரல், 1982) ஒரு ஜான் ஆப்கின்சு பல்கலைக்கழக கோள் அறிவியல் துறை உதவிப் பேராசிரியர் ஆவார். இவர் கோள் வளிமண்டல அடர்பனிக்கட்டிகள் பற்றி, அதுவும் குறிப்பாக காரிக்கோளின் நிலாவாகிய் தித்தன் வளிமண்டலம் பற்றிய ஆய்வில் தன் கவனத்திக் குவித்து வருகிறார்.
# சாரா ஓர்சுட்டு

## கல்வி

ஓர்சுட்டு புளோரிடாவில் உள்ள கைனெசுவில்லியில் உயர்நிலைப் ப்ள்ளியில் கல்வி கற்றார். இவரது தாயார் ஒரு நரம்பியல் வல்லுனர்; இவது தந்தையார் ஒரு மருத்துவர். இவர் கலிபோர்னியா தொழில்நுட்ப நிறுவனத்தில் தன் இளவல் பட்டத்தைக் கோள் அறிவியலில் பெற்றார். இவர் கலிபோர்னியா தொழில்நுட்ப நிறுவனத்தில் இயற்பியலாளர் மைக்கேல் பிரவுனுடன் இணைந்து செலெசுட்ரான் தொலைநோக்கியைப் பயன்படுத்தி ஐரோப்பா, தித்தன் நிலாக்களை ஆய்வு செய்தார். இவர் கால்டெக் நிறுவனத்தின் கலம் பின்பற்றல் குழுவில் பணிபுரிந்துள்ளர். இவர் ஐபாகு (IPAG) எனும் Institut de Planétologie et d'Astrophysique de Grenoble இல் பணிபுரிந்துள்ளார்.
இவர் அரிசோனா பல்கலைக்கழகத்தில் தன் முனைவர் பட்ட்த்தை 2011 இல் பெற்றார். இவரது முனைவர் ஆய்வின் தலைப்பு *தித்தன் நிலா வளிமண்டல் வேதியியல் சார்ந்த் பின்னைக் காசினி ஆய்வு*, என்பதாகும். இங்கு இவர் நிலா, கோள் ஆய்வகத்தில் பணிபுரிந்து தித்தன் வளிமண்டல வேதியியல் பற்றி ஆய்வு மேற்கொண்டார். இவரது குழு தான் தித்தன் வளிமண்டலத்தில் அமினோ அமிலங்களும் உட்கருவன் அடிநிலைகளும் நிலவியதை முதன்முதலில் கண்டு உலகுக்கு அறிவித்தது. வளிமண்டல அறிவியலில் மகளிருக்கு வழங்கும் பீட்டர் வேகினர் விருதை இவர் பெற்றுள்ளார். இவர் 2014 இல், ஜான் ஆப்கின்சு பல்கலைக்கழகத்தில் உதவி பேராசிரியராகச் சேர்ந்து கோள்களும் அவ்ற்றின் நிலாக்களும் சார்ந்த வளிமண்டலங்களின் வேதியியலில் சிறப்புத் தகைமையை வளர்த்துகொண்டார்.  
இவரது குழு 2018 மார்ச்சில் வேற்றுலக வளிமண்டலங்களை ஆய்வகத்தில் உருவகிக்கலாம் என்பதையும் அவற்றில் நிலவும் உறைபனிக்கட்டியின் உட்கூறுகளைக் கண்டறியலாம் என்பதையும் செயல்முறையில் விளக்கியது . இந்த ஆய்வு 2021 இல் நாசா ஏவவுள்ள ஜேம்சு வெப் விண்வெளித் தொலைநோக்கி திரட்டவுள்ள தரவுகளைப் பகுத்தாய உதவும்.  
இவர் தித்தன் நிலாவுக்கு அனுப்பவுள்ள திரேகான்பிளை விண்கலத் திட்டத்தின் அறிவியல் தொழில்நுட்பக் குழுவிலும் பணியாற்றுகிறார்.
# சாரா ஓர்சுட்டு

## தகைமைகளும்விருதுகளும்

இவர் 2020 இல் அமெரிக்க வானியல் கழகத்தின் ஆய்வக வானியற்பியல் கோட்ட (LAD) தொடக்கநிலை வாழ்க்கைப்பணி விருதைப் பெற்றார்.
# சாரா ஓர்சுட்டு

## அறிவியல் எழுத்தும் பரப்பலும்

இவரது பணி குறித்த செய்திகள் *சுமித்சோனியன் இதழிலும்* *சைசோ காட்சியிலும்* பி பி சி (BBC) செய்தியிலும் வந்துள்ளன. இவர் தொடக்க, நடுநிலைப் பள்ளி ஆசிரியர்களுடன் இணைந்து வகுப்பறையில் கோள் அறிவியல் அறிவைப் பரப்பி வருகிறார்.  
இவர் கோளியற் கழகத்தின் *கோள் வானொலி* காட்சியில் தோன்றிப் பரப்புரை செய்துள்ளார் *Planetary Radio*.
# பிரீனேவின் பையாஸ்

**பையாஸ்** (*Bias* (; பண்டைய கிரேக்க மொழி: Βίας ὁ Πριηνεύς; கி.மு. 6ஆம் நூற்றாண்டு) என்பவர் பண்டைய கிரேக்கத்தைச் சேர்ந்த ஞானி ஆவார். இவர் கிரேக்கத்தின் ஏழு ஞானிகளில் ஒருவராக பரவலாக ஏற்றுக்கொள்ளப்பட்டவர். மேலும் இவரது நன்னடத்தைக்காக புகழ் பெற்றார்.
# பிரீனேவின் பையாஸ்

## வாழ்க்கை

பையாஸ் பண்டைய கிரேக்கத்தின் பிரீனே என்ற நகரத்தில் பிறந்தார். இவர் டியூடமஸ் என்பவரின் மகனாவார். இவர் ஒரு வழக்கறிஞராக இவரது திறமைக்காகவும், உரிமைகளைப் பாதுகாக்க தன் திறமையை பயன்படுத்தியதற்காகவும் சிறப்பிக்கப்பட்டார் என்று கூறப்படுகிறது. லெரோஸின் டெமோடோகஸ் பின்வருவதை பொன்மொழியாக குறிப்பிடுடுள்ளார்: "நீங்கள் ஒரு நீதிபதியாக இருந்தால், பையாசி முடிவையே வழங்குங்கள்." மேலும் ஹிப்போனாக்ஸ், "பையாஸ் தான் கொண்ட சார்பை விட காரணங்களை நியாயப்படுத்துவதில் அதிக ஆற்றல் வாய்ந்தவர்" என்று கூறினார்.  
அவர் எப்போதும் ஏழு ஞானிகளில் ஒருவராகக் கருதப்படுகிறார், மேலும் அந்த நால்வரில் ஒருவராக டிகேர்கசால் குறிப்பிடப்பட்டவர். இவருக்கு மட்டுமே அந்த பட்டமானது உலகளவில் வழங்கப்பட்டது. அதில் மீதமுள்ள மூன்று பேர் தேலேஸ், பிட்டகஸ், சோலோன் ஆகியோராவர். சட்யூரஸ் இவரை ஏழு அறிஞர்களில் தலைமையாளராக குறிப்பிட்டுள்ளார் போன்ற நபர்களை அவதூறாகப் பேசிய ஹெராக்ளிட்டஸ் கூட, பையாசை "எவரையும் விட அதிகம் கவனிக்கத்தக்கவர்" என்று குறிப்பிட்டார். சிறைபிடிக்கப்பட்ட சில பெண்களுக்காக பையாஸ் மீட்புத் தொகையை செலுத்தினார் என்று கூறும் தொன்மக்கதை இவரது சிறந்த நற்குணத்தின் எடுத்துக்காட்டுகளில் ஒன்றாகும். அவர்களைத் தன் சொந்த மகள்களாகப் படிக்க வைத்த பிறகு, இவர் அவர்களைத் திரும்பவும் அவர்களின் தாயகமான மெசினாவிற்கு அவர்களின் தந்தையரிடம் அனுப்பினார். நகரம் இவருக்கு ஒரு அற்புதமான இறுதி விரையைக் கொடுத்தது. மேலும் அவரது கல்லறையில் கீழ்கண்டவாறு பொறிக்கப்பட்டது:
# பிரீனேவின் பையாஸ்

## படைப்புகள்

ஐயோனியா மற்றும் அதை செழிக்க வைக்கும் விதம் குறித்து 2000 வரிகள் கொண்ட கவிதையை பையாஸ் எழுதியதாக கூறப்படுகிறது.
# பிரீனேவின் பையாஸ்

## படைப்புகள்

### வாசகங்கள்

டியோஜெனெஸ் லார்டியஸ் மற்றும் பிறரால் இவரின் பல வாசகங்கள் கூறப்பட்டன:  
- "அப்பாவி மனிதர்கள் எளிதில் ஏமாறுவார்கள்."
- "பெரும்பாலான மக்கள் தீயவர்கள்."
- "எல்லா மனிதர்களும் பொல்லாதவர்கள்."
- "துரதிர்ஷ்டத்தை பெருந்தன்மையுடன் தாங்குவது கடினம்."
- "நன்கு யோசித்து ஒன்றை நீங்கள் பின்பற்றுங்கள்; ஆனால் நீங்கள் அதை ஏற்றுக்கொண்ட பிறகு, அதில் உறுதியுடன் விடாமுயற்சியுடன் இருங்கள்."
- "வேகமாக பேசாதே, அது முட்டாள்தனத்தை காட்டுகிறது."
- "அன்பே விவேகம்."
- "தகுதியற்ற மனிதனை அவனது செல்வத்தின் காரணமாகப் புகழாதே."
- "உங்கள் கருத்தை வற்புறுத்த அதன் மூலம் ஒன்றைப் பெறுங்கள், பலத்தால் அல்ல." / "வற்புறுத்தி கேட்டு எடுத்துக் கொள்ளுங்கள், வலுக்கட்டாயப்படுத்தி அல்ல."
- "ஞானத்தை இளமையிலிருந்து முதுமை வரை பயணிப்பதற்கான ஒரு வழியாகப் போற்றுங்கள், ஏனென்றால் அது மற்ற செல்வங்களை விட நீடித்து இருக்கும்."
- "அதிக வயது வரை வாழ்ந்திருப்பதனாலும் சரி, அல்லது விரைவிலேயே இறந்துபோவதானாலுஞ் சரி, எதற்கும் தயாராயிருக்கும்படியாக, மனிதன் தன் வாழ்க்கையை அமைத்துக் கொள்ளவேண்டும்."
- "எனது எல்லா விளைவுகளையும் என்னுடனே எடுத்துச் செல்கிறேன்."
# பிரீனேவின் பையாஸ்

## வாத்திகனில் மார்பளவு சிலை

1819 ஏப்ரலில், ஸ்கோபென்ஹவுர் தனது *ரீசெபுக்கில்* [பயண நாட்குறிப்பில்] எழுதினார்: "வாத்திக்கானில் [மெய்யிலாளர்கள் மண்டபத்தில்] பையாசின் மார்பளவு சிலை மற்றும் πλεῖστοι ἄνθρωπκαι ἄνθρωποα என்ற கல்வெட்டு உள்ளது."
# மும்பை கிழக்கு புறநகர் பகுதிகள்

**மும்பை கிழக்கு புறநகர் பகுதிகள்** மும்பை புறநகர் மாவட்டத்தில் முலுண்டு, பாண்டுப், காஞ்சுர்மார்க், காட்கோபர், விக்ரோளி, குர்லா, வித்தியாவிகார், பவய், தியோனர் போன்ற பகுதிகளைக் கொண்டது. மும்பை கிழக்கு புறநகர் பகுதிகள் பெருநகரமும்பை மாநகராட்சியின் L, ME, MW, N, S, T மண்டலங்களில் உள்ளது. இதனருகே தென்கிழக்கில் செம்பூர், கோவண்டி, மான்குர்து, டிராம்பே மற்றும் வடலா பகுதிகள் உள்ளது.
# மும்பை கிழக்கு புறநகர் பகுதிகள்

## மும்பை கிழக்கு புறநகர் பகுதிகள்

- பாந்த்ரா குர்லா வளாகம்
- முலுண்டு
- பாண்டுப்
- கஞ்சூர்மார்க்
- காட்கோபர்
- விக்ரோளி
- குர்லா
- வித்தியாவிகார்
- செம்பூர்
- டிராம்பே
- மான்குர்து
- பவய்
- தியோனர்
# மும்பை கிழக்கு புறநகர் பகுதிகள்

## போக்குவரத்து

### தொடருந்து

மும்பை கிழக்கு புறநகர் மின்சார இரயில்கள், மும்பை மெட்ரோ இப்பகுதியின் போக்குவரத்திற்கு முக்கியமானதாக உள்ளது.
# மும்பை கிழக்கு புறநகர் பகுதிகள்

## போக்குவரத்து

### சாலை

கிழக்கு விரைவுச் சாலை இதன் சாலைப் போக்குவரத்தில் முதன்மை இடத்தில் உள்ளது.
# மும்பை கிழக்கு புறநகர் பகுதிகள்

## மக்கள் தொகை வளர்ச்சி

2011 இந்திய மக்கள் தொகை கணக்கெடுப்பின் படி, 203.3 சதுர கிலோ மீட்டர் (78.5 சதுர மைல்) பரப்பளவு கொண்ட மும்பை கிழக்கு புறநகர் பகுதியின் மொத்த மக்கள் தொகை 41,60,000 ஆகும். இதன் மக்கள் தொகை அடர்த்தி ஒரு சதுர கிலோ மீட்டர் பரப்பில் 20.000 பேர் வீதம் வாழ்கின்றனர்.
# மும்பை கிழக்கு புறநகர் பகுதிகள்

## இதனையும் காண்க

- தெற்கு மும்பை
- மும்பை கிழக்கு புறநகர் பகுதிகள்
- மும்பை மாவட்டம்
- மும்பை புறநகர் மாவட்டம்
- தானே மாவட்டம்
# ஜபல்பூர் வானூர்தி நிலையம்

**ஜபல்பூர் வானூர்தி நிலையம்** (*Jabalpur Airport*)(பேச்சு வழக்கில் **தும்னா விமான நிலையம்** என்று குறிப்பிடப்படுகிறது) என்பது மத்தியப் பிரதேசத்தில் உள்ள ஜபல்பூர் நகரின் கிழக்கே 25 கி. மீ. தொலைவில் உள்ள வானூர்தி நிலையம் ஆகும். இது பயணிகள் மற்றும் விமான இயக்கத்தின் அடிப்படையில் இந்தூரில் உள்ள தேவி அகில்யா பாய் கோல்கர் பன்னாட்டு வானூர்தி நிலையம் மற்றும் போபாலில் உள்ள ராஜா போஜ் பன்னாட்டு விமான நிலையத்திற்குப் பிறகு மத்தியப் பிரதேசத்தில் மூன்றாவது பரபரப்பான விமான நிலையமாகும். இப்பகுதியில் உள்ள விமானப் பயணிகளுக்குச் சிறந்த சேவைகளை வழங்குவதற்காக இந்திய வானூர்தி நிலையங்கள் ஆணையம் இந்த விமான நிலையத்தை இயக்குகிறது. திசம்பர் 2021-ல் மேம்படுத்துதல் பணிகள் நிறைவடைந்து புதிய முனையக் கட்டிடம் மார்ச் 2022-ல் செயல்படும் என எதிர்பார்க்கப்படுகிறது.  
இந்த விமான நிலையம் கிழக்கு மத்தியப் பிரதேசம் முழுவதும், குறிப்பாக மகாகௌஷல் பகுதிக்கும் சேவையாற்றுகிறது. கன்கா தேசியப் பூங்கா மற்றும் பாந்தவ்கர் தேசியப் பூங்கா மற்றும் நர்மதா ஆற்றின் இருபுறமும் உள்ள பளிங்கு பாறைகள் மற்றும் நீர்வீழ்ச்சிகளுக்கு அருகிலுள்ள பேடாகாட்டில் உள்ளிட்ட பகுதிகளுக்குச் செல்லும் சுற்றுலாப் பயணிகள் இந்த வானூர்தி நிலையத்தினை பயன்படுத்துகின்றனர். இந்த வானூர்தி நிலையம் பரப்பில் அமைந்துள்ளது. அலையன்ஸ் ஏர், இன்டிகோ மற்றும் ஸ்பைஸ் ஜெட் ஆகியவை இங்கு விமானச் சேவைகளை இயக்குகின்றன.
# ஜபல்பூர் வானூர்தி நிலையம்

## வரலாறு

இந்த வானூர்தி நிலையம் பிரித்தானியக் காலத்தில் கட்டப்பட்டு, 1930களில் பயன்பாட்டிற்காகத் திறக்கப்பட்டது. இதனை ராயல் விமானப் படை மற்றும் *ராயல் ஃப்ளையிங் கார்ப்ஸ்* மூலம் இரண்டாம் உலகப் போருக்கு முன்னும் பின்னும் பயன்படுத்தப்பட்டது. இது பொதுவாக ஜுபுல்பூர் ஏரோட்ரோம் என்று அறியப்பட்டது. மேலும் 1960கள் வரை பழைய ஓடுபாதையைக் கொண்டிருந்தது. பின்னர் புதிய ஓடுபாதை பழைய ஓடுபாதையில் கட்டப்பட்டது. தும்னாவில் உள்ள ஏரோட்ரோம் திறக்கப்படுவதற்கு முன்பு, 1920களில் கூட ஜபல்பூர் நகர எல்லைக்குள் உள்ள பந்தய மைதானத்தில் விமானங்கள் தரையிறங்கின. 2015ஆம் ஆண்டில், வானூர்தி நிலைய விரிவாக்கத்திற்காக 468.43 ஏக்கர் நிலத்தை இந்திய வானூர்தி நிலைய ஆணையத்திற்கு மாநில அரசு வழங்கியது.
# ஜபல்பூர் வானூர்தி நிலையம்

## வசதிகள்

### தொடர்பு, வழிசெலுத்தல் மற்றும் கண்காணிப்பு

விமான நிலையத்தில் அதி உயர் அதிர்வெண், தன்னியக்க முனைய தகவல் சேவை, எண்ணிம காணொளி பதிவு, விமான தொலைத்தொடர்பு வலையமைப்பு உள்ளிட்டப் பல வசதி உள்ளது. ஆர் டபுள்யு ஒய் விரிவாக்கம் முடிந்ததும் ஐ எல் எசு மற்றும் தன்னியக்கம் நிறுவப்படும். மூடிய-மின்சுற்று தொலைக்காட்சி, ஊடுகதிர் இயந்திரங்கள், பொது அறிவிப்பு வசதிகள் போன்ற விமான நிலைய அமைப்பு மற்றும் பாதுகாப்பு வசதிகளையும் கொண்டுள்ளது. இந்த வசதிகள் இந்திய வானூர்தி நிலைய ஆணையத்தினால் நிறுவப்பட்டு, இயக்கப்பட்டு, நிர்வகிக்கப்படுகின்றன.
# ஜபல்பூர் வானூர்தி நிலையம்

## வசதிகள்

### ஓடுபாதை

ஓடுபாதையானது ஏர்பஸ் 320 வகை/போயிங் 737-800 உள்ளிட்ட குறுகிய விமானச் சேவை செய்யும் திறன் கொண்டது மற்றும் இரவு தரையிறங்கும் வசதிகள் மற்றும் துல்லியமான அணுகுமுறை பாதை காட்டி வசதிகளைக் கொண்டுள்ளது . இது ஒரு A-320/போயிங்-737 அல்லது 2 ATR-72 விமானங்களுக்கான நிறுத்துமிடங்களையும் கொண்டுள்ளது.
# ஜபல்பூர் வானூர்தி நிலையம்

## வசதிகள்

### முனைம்

இந்த முனையமானது பயணிகள் அதிகமுள்ள நேரங்களில், 200 பயணிகளைக் கையாளும் திறன் கொண்டது. இங்கு மூடிய-மின்சுற்று தொலைக்காட்சி தவிர 4 சோதனை பகுதி, பாதுகாப்புக்காகப் பயணிகளின் உடைமைகளை ஊடுகதிர் கொண்டு சோதிக்கும் இயந்திரம் ஒன்றும் உள்ளது. விமான நிலையத்தில் ஓடுபாதை விளக்குகள், மகிழ்வுந்து-அழைப்பு, இரவு தரையிறங்கும் வசதிகள், உணவகம் மற்றும் தன்னியக்க வங்கி இயந்திரம் வசதிகளும் உள்ளன. மத்தியப் பிரதேச அரசின் சுற்றுலா தகவல் மையம் செயல்படுகிறது. மருத்துவர்கள் மற்றும் செவிலியர்களுடன் கூடிய முதலுதவி மையம் விரைவில் செயல்பட உள்ளது.
# ஜபல்பூர் வானூர்தி நிலையம்

## விரிவாக்கம்

சுமார் 500 பயணிகளைக் கையாளும் திறன் கொண்ட புதிய முனையக் கட்டிடம், 115,180சதுரஅடி (10,701மீ பரப்பில் நிறுவ, கட்டுமானப் பணிகள் நடைபெற்று வருகின்றன. இந்த முனையத்தில் மூன்று நகரும் பாலம், மேம்பட்ட பயணி உடைமைகளைச் சோதனை செய்யும் அமைப்பு மற்றும் 250க்கும் மேற்பட்ட வாகனம் மற்றும் பேருந்துகளுக்கான வாகன நிறுத்தம் உள்ள வசதிகளைக் கொண்டதாக இந்த முனையம் இருக்கும். இந்த முனையத்தினை மார்ச் 2022க்குள் கட்டிமுடிக்கத் திட்டமிடப்பட்டுள்ளது. இத்திட்டம் ஆகத்து 13, 2018 அன்று சுரேஷ் பிரபு, ஜெயந்த் சின்ஹா, ராகேஷ் சிங் உள்ளிட்டோரால் துவக்கி வைக்கப்பட்டது.
# ஜபல்பூர் வானூர்தி நிலையம்

## விபத்து

2015ஆம் ஆண்டு திசம்பர் 4ஆம் நாள், ஸ்பைஸ்ஜெட் விமானம் ஜபல்பூரில் தரையிறங்கும் போது காட்டுப் பன்றி கூட்டத்தின் மீது மோதியது. இதில் 3 பன்றிகள் இறந்தன. விமானம் ஓடுபாதையிலிருந்து சறுக்கி, இடது புறம் சரிந்ததால், இடது இயந்திர சேதமடைந்து பின்னர் நிறுத்தப்பட்டது. இருப்பினும் பயணிகளுக்குக் கடுமையான காயங்கள் எதுவும் ஏற்படவில்லை.
# சுசான்னி ஐகிரைன்

**சுசான்னி ஐகிரைன்** *(Suzanne Aigrain)* (பிறப்பு: 1979)
# சுசான்னி ஐகிரைன்

## இளமையும் கல்வியும்

ஐகிரைன்பிரான்சில் உள்ள தவுலவுசில் பிறந்து வளர்ந்தார். இவர் இலைசேயி பியேர் தெபெர்மாட்டில் கல்வி கற்றார். இவர் பட்டப் தன் படிப்பின்போதே சான்பிரான்சிசுக்கோவில் உள்ள கோளரங்கில் அகப்பணியாளராக இருந்துள்ளார். மேலும் இவர் ஐரோப்பிய விண்வெளி முகமையில் ஆறு மாதங்கள் செலவிட்டுள்ளார். பிறகு இவர் கேம்பிரிட்ஜ் வானியல் நிறுவனத்தில் சேர்ந்து 2005 இல் தன் முனைவர் பட்ட்த்தைப் பெற்றார்.
# சுசான்னி ஐகிரைன்

## வாழ்க்கைப்பணியும் ஆராய்ச்சியும்

இவர் 2004 இல் கேம்பிரிட்ஜ் வானியல் நிறுவனத்தில் முதுமுனைவர் பட்ட ஆய்வு உதவியாளராக சேர்ந்தார். இவர் 2010 இல் ஆக்சுபோர்டு ஆல் சோல்சு கல்லூரியில் ஆய்வு உறுப்பினராக அமர்த்தப்பட்டார். இவர் ஆக்சுபோர்டுவானியற்பியல் துறை சார்ந்த விண்மீன்களும் கோள்களும் குழுவுக்குத் தலைமை தாங்கி, புறவெளிக்கோள்களையும் அவற்றைச் சார்ந்த விண்மீன்களையும் பற்றி ஆய்வு மேற்கொள்கிறார். இவர் அபுள் தொலைநோக்கியையும் மீப்பெரு தொலை நோக்கியையும் கோரோட் விண்கலத்தையும் தனாஆய்வில் பயன்படுத்தி வருகிறார். இவர் 2011 இல் ஜியோவன்னி தினெத்தியும் ஜோசெலின் பெல் பர்னலும் கலந்துகொண்ட இயற்பியல் நிறுவனமும் அரசு வானியல் கழகமும் இணைந்த கூட்டம் ஒன்றைப் புறவெளிக்கோள்களைப் பற்றிய அண்மைக் கண்டுபிடிப்புகள் பற்றிய ஆய்வுக்காக முன்னின்று நடத்தினார்.  
ஆர விரைவு (திசைவேக) முறைவழியில் புறக்கோள்களைக் கண்டறிவதில் உள்ள சிக்கல்களைப் பற்றி இவர் மிகவும் அக்கறையோடு சிந்தித்து தன் கருத்துகளை வெளியிட்டுள்ளார். குறிப்பாக, கர்ய்வித் துல்லியம், உடுக்கணச் செயல்பாடு, அறைகுறைய்யன நோக்கீடுகள் போன்ற சிக்கல்களை வெளியிட்டுள்ளார். மேலும் இவர் பிற படிம முறைகளில் புறக்கோள்களைக் கண்டறிவதில் உள்ள வரம்புகளைப் பற்றியும் வெளியிட்டுள்ளார். ஆல்பா செண்டாரியின் Bb எனும் புவிநிகர் கோளை கண்டறிந்த ஐரோப்பிய தெற்கு நோக்கீட்டகப் பணியில் பங்களிப்பு செய்த்தோடு, பின்னர் 2016 இல் அப்படியொரு கோள் உண்மையில் நிலவவில்லை என்பதை நிறுவுவதிலும் மிகுந்த கவனத்தோடு செயல்பட்டுள்ளார்.  
இவரும் இவரது குழுவும் உண்மையான வானியற்பியல் குறிகைகளைக் காப்பதற்காக, கருவிப் பிழைகளைக் களைய பாயேசியக் குறுக்கீட்டு முறையைப் பயன்படுத்தினர். இவர் கெப்ளர் K2 விண்கலத் திட்டத்தில் முதன்மையான பங்காற்றியுள்ளார். அத்திட்டத்தின் அமைப்புவழி இரைச்சலைக் கட்டுபடுத்தி பல கடப்புநிலைக் கோள்களைக் கண்டறிய வழிவகை செய்துள்ளார். இவர் வியாழன்நிகர் கோள்களையும் வியாழ்ன் உருவளவுள்ள கோள்களைக் கண்டறியும் ஆய்விவிலும் ஈடுபட்டுள்ளார். இவர் விண்மீன் கொத்துகளை ஆய்வு செய்ய கடப்புநிலை அளக்கை முறையின் வல்லமையை நிறுவியுள்ளார். இவரது ஆராய்ச்சிக்கு அறிவியல் தொழில்நுட்ப ஏற்பாட்டு மன்றம் நிதி நல்கி வருகிறது.  
இவர் புறவெளிக்கோள்களை ஆய்வு செய்ய 2019 இல் ஐரோப்பிய ஆராய்ச்சி மன்றம் தொகுப்புநிதி வழங்கியுள்ளது.
# சுசான்னி ஐகிரைன்

## அறிவியல் பரப்பல்

இவர் மக்களோடு பழகி, பல மக்கள் அறிவியல் விரிவுரைகளை ஆற்றியுள்ளார். இவர் நம்கால வானொலித் தொடரில் 2013 இல் புறவெளிக் கோள்களைப் பற்றிப் பேசியுள்ளார்., மேலும் இவர் அறிவியல் துளி நிகழ்விலும் பங்கேற்றுள்ளார். இவ 2018 இல் ஆக்சுபோர்டு திரையரங்கில் *ஒரு சிறிய முயற்சி* நாடகம் முடிந்த்தும் பேசியுள்ளார். இவர் 2018 நவம்பரில் கிங்சு அரண்மனையில் நடந்த *கடற்கரையும் புடவியும் பிற அனைத்தும்* நிகழ்கலை நிகழ்சியிலும் பங்கேற்றுள்ளார். இவர் பன்னாட்டு வானியல் ஒன்றியத்தின் உறுப்பினர் ஆவார். இவர் ஒரு கவிஞர்; மேலும் இவர் பிலிப்சு அகிரைனுடன் இணைந்து கட்டுரைகளை எழுதியுள்ளார்.
# தாதிநாய்கன் பட்டி

**தாதிநாய்க்கன் பட்டி** (*Thathinayakkanpatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வீராச்சிகுப்பம் ஊராட்சிக்கு உட்பட்டது.
# தாதிநாய்கன் பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 40 கிலோமீட்டர் தொலைவிலும், ஊத்தங்கரையில் இருந்து 8 கிலோமீட்டர் தொலைவிலும் உள்ளது.
# தாதிநாய்கன் பட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 93, மொத்த மக்கள் தொகை 381, இதில் 204 ஆண்களும், 177 பெண்களும் அடங்குவர்.
# தீர்த்தகிரிவலசை

**தீர்த்தகிரிவலசை** (*Theerthagirivalasai*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது தீர்த்தகிரிவலசை ஊராட்சிக்கு உட்பட்டது.
# தீர்த்தகிரிவலசை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 62 கிலோமீட்டர் தொலைவிலும், ஊத்தங்கரையில் இருந்து 11 கிலோமீட்டர் தொலைவிலும், மாநிலத் தலைநகரான சென்னையிலிருந்து 232 கிலோமீட்டர் தொலைவிலும் உள்ளது.
# தீர்த்தகிரிவலசை

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 207, மொத்த மக்கள் தொகை 850, இதில் 430 ஆண்களும், 420 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 65.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# திப்பம்பட்டி, ஊத்தங்கரை

**திப்பம்பட்டி** (*Thippampatt*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது ரெட்டிபட்டி ஊராட்சிக்கு உட்பட்டது.
# திப்பம்பட்டி, ஊத்தங்கரை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 54 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும், மாநிலத் தலைநகரான சென்னையிலிருந்து 241 கிலோமீட்டர் தொலைவிலும் உள்ளது.
# திப்பம்பட்டி, ஊத்தங்கரை

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 187, மொத்த மக்கள் தொகை 785, இதில் 417 ஆண்களும், 368 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 73.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# தேசிய வேளாண்மை ஆணையம்

**தேசிய வேளாண் ஆணையம்** (*National Commission on Agriculture*) என்பது இந்தியாவில் விவசாய உற்பத்தியை அதிகரிப்பதற்கான வழிகளைக் கண்டறிய உருவாக்கப்பட்ட இந்திய அரசின் அமைப்பாகும்.  
இந்த ஆணையம் ஆகத்து 1970-ல் விவசாயத் துறை அமைச்சகத்தின் கீழ் நிறுவப்பட்டது. 1976ஆம் ஆண்டு என். ஆர். மிர்தாவின் கீழ் பதினைந்து பகுதிகளாக இதன் இறுதி அறிக்கையை வெளியிட்டது. இது நீர் மேலாண்மை, துணைத் துறைகள் உட்படப் பல பண்ணை தொடர்பான துறைகளை மேம்படுத்துதல் மற்றும் திறன் மேம்பாடு மற்றும் ஆராய்ச்சியை மேம்படுத்துதல் ஆகியவற்றைப் பரிந்துரைத்தது.
# செம்போல் மாவட்டம்

**செம்போல் மாவட்டம்** அல்லது **ஜெம்போல் மாவட்டம்** என்பது (மலாய்: *Daerah Jempol*; ஆங்கிலம்: *Jempol District*; சீனம்: 仁保县) மலேசியா, நெகிரி செம்பிலான் மாநிலத்தில் உள்ள ஒரு மாவட்டம். நெகிரி செம்பிலான் மாநிலத்திலேயே பெரிய மாவட்டம். இந்த மாவட்டத்தின் வடகிழக்கில் பகாங்; கிழக்கில் ஜொகூர் மாநிலங்கள் உள்ளன.  
செம்போல் மாவட்டத்தின் இரு முக்கிய நகரங்கள்: பண்டார் ஸ்ரீ செம்போல் *(Bandar Seri Jempol)*; பகாவ் நகரம்.  
கோலாலம்பூர் பெருநகரில் இருந்து தெற்கே 137 கி.மீ. தொலைவிலும்; நெகிரி செம்பிலான் மாநிலத்தின் தலைநகர் சிரம்பானில் இருந்து கிழக்கே 70 கி.மீ. தொலைவிலும் அமைந்து உள்ளது. மிக அருகாமையில் உள்ள நகரம் பகாவ் நகர்ம். 21 கி.மீ. தொலைவில் அமைந்து உள்ளது.  
மூவார் ஆறும் செர்த்திங் ஆறும் சந்திக்கும் இடத்தில் செம்போல் மாவட்டம் அமைந்து உள்ளது. பழங்காலத்தில் போக்குவரத்துக்கு இந்தச் சந்திப்பு மிக முக்கியப் பங்கு வகித்து உள்ளது.
# செம்போல் மாவட்டம்

### தம்பின் முக்கிம்கள்

தம்பின் மாவட்டத்தில் 5 முக்கிம்கள் உள்ளன.  
1. செலாய் *(Jelai)*
1. கோலா செம்போல் *(Kuala Jempol)*
1. ரொம்பின் *(Rompin)*
1. செர்த்திங் லிலிர் *(Serting Ilir)*
1. செர்த்திங் உலு *(Serting Ulu)*
# செம்போல் மாவட்டம்

## போக்குவரத்து

நெடுஞ்சாலை (*Malaysia Federal Route 10*); ஜெம்போல் மாவட்டத்தில் முக்கிய சாலையாகும். இந்தச் சாலை பகாவ் நகரத்தின் வழியாகச் சென்று பண்டார் ஸ்ரீ செம்போலைத் தொட்டு, அப்படியே பகாங் தெமர்லோ நகரத்தை அடைகிறது.  
பெரா நெடுஞ்சாலை (*Bera Highway*) ; செம்போல் தொகுதியைக் கிழக்கு - மேற்குத் திசையாக வெட்டிச் செல்கிறது. இந்தச் சாலை செர்த்திங்கில் தொடங்கி, பின்னர் தெற்கு பகாங்கில் உள்ள பண்டார் துன் அப்துல் ரசாக் நகரத்திற்கு அருகே முடிவு அடைகிறது.  
நெடுஞ்சாலை (*Malaysia Federal Route 13*); கோலா பிலா தொகுதியில் பகாவ் நகரத்தையும் சுவாசே நகரத்தையும் இணைக்கிறது.  
பகாவ் தொடருந்து நிலையம் தான், இந்த செம்போல் மாவட்டத்திற்கு சேவை செய்யும் முதன்மை தொடருந்து நிலையம் ஆகும்.
# செம்போல் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) போர்டிக்சன் மாவட்டத்தின் நாடாளுமன்றத் தொகுதி. 2018-ஆம் ஆண்டு பொதுத் தேர்தல் முடிவுகள்.  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# செம்போல் மாவட்டம்

## தம்பின் மாவட்டத்தின் சட்டமன்றத் தொகுதிகள்

தம்பின் மாவட்டத்தின் சட்டமன்றத் தொகுதிகள்; 2018-ஆம் ஆண்டு; மலேசியாவின் தேர்தல் ஆணையம் *(Suruhanjaya Pilihan Raya Malaysia - Election Commission of Malaysia)* வெளியிட்ட பொதுத் தேர்தல் முடிவுகள்.  
| மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- |
# செம்போல் மாவட்டம்

## செம்போல் மாவட்டத்தில் உள்ள தமிழ்ப்பள்ளிகள்

மலேசியா; நெகிரி செம்பிலான்; செம்போல் மாவட்டத்தில் *(Jempol District)* 11 தமிழ்ப்பள்ளிகள் உள்ளன. 978 மாணவர்கள் பயில்கிறார்கள். 141 ஆசிரியர்கள் பணியாற்றுகிறார்கள்.  
| NBD6001 | பகாவ் தோட்டம் | SJK(T) Ldg Bahau | **பகாவ் தோட்டத் தமிழ்ப்பள்ளி** | 72100 | பகாவ் | 264 | 23 |  |
| --- | --- | --- | --- | --- | --- | --- | --- | --- |
| NBD6002 | ஆயர் ஈத்தாம் தோட்டம் | SJK(T) Ladang Air Hitam | **ஆயர் ஈத்தாம் தோட்டத் தமிழ்ப்பள்ளி** | 72120 | பண்டார் ஸ்ரீ செம்போல் | 91 | 14 |  |
| NBD6003 | கெடிஸ் தோட்டம் | SJK(T/Te) Ladang Geddes | **கெடிஸ் தோட்டத் தமிழ் தெலுங்கு பள்ளி** | 72120 | பண்டார் ஸ்ரீ செம்போல் | 85 | 14 |  |
| NBD6004 | சுங்கை செபாலிங் தோட்டம் | SJK(T) Ladang Sg Sebaling | **சுங்கை செபாலிங் தோட்டத் தமிழ்ப்பள்ளி** | 72100 | பகாவ் | 16 | 7 |  |
| NBD6005 | கெல்பின் தோட்டம் | SJK(T) Ldg Kelpin | **கெல்பின் தோட்டத் தமிழ்ப்பள்ளி** | 73500 | ரொம்பின் | 24 | 9 |  |
| NBD6006 | செனாமா தோட்டம் | SJK(T) Ldg Senama | **செனாமா தோட்டத் தமிழ்ப்பள்ளி** | 72100 | பகாவ் | 81 | 10 |  |
| NBD6007 | செயிண்ட் ஹெலியர் தோட்டம் | SJK(T) Ladang St Helier | **செயிண்ட் ஹெலியர் தோட்டத் தமிழ்ப்பள்ளி** | 72100 | பகாவ் | 171 | 15 |  |
| NBD6008 | சியாலாங் தோட்டம் | SJK(T) Ldg Sialang | **சியாலாங் தோட்டத் தமிழ்ப்பள்ளி** | 72100 | பகாவ் | 78 | 10 |  |
| NBD6009 | ஜெராம் பாடாங் தோட்டம் | SJK(T) Ldg Jeram Padang | **ஜெராம் பாடாங் தோட்டத் தமிழ்ப்பள்ளி** | 72100 | பகாவ் | 24 | 10 |  |
| NBD6010 | ரொம்பின் | SJK(T) Dato' K.Pathmanaban | **டத்தோ கு.பத்மநாபன் தமிழ்ப்பள்ளி** | 73500 | ரொம்பின் | 110 | 21 |  |
| NBD6011 | மிடில்டன் தோட்டம் | SJK(T) Ldg Middleton | **மிடில்டன் தோட்டத் தமிழ்ப்பள்ளி** | 73500 | ரொம்பின் | 34 | 8 | } |
# செம்போல் மாவட்டம்

## நெகிரி செம்பிலான் மாநிலத்தில் உள்ள மாவட்டங்கள்

- **செலுபு மாவட்டம்**
- **செம்போல் மாவட்டம்**
- **கோலா பிலா மாவட்டம்**
- **போர்டிக்சன் மாவட்டம்**
- **ரெம்பாவ் மாவட்டம்**
- **சிரம்பான் மாவட்டம்**
- **தம்பின் மாவட்டம்**
# பிரீனே

**பிரீனே** ( *Priene*, ; ) என்பது பண்டைய கிரேக்க நகரமான ஐயோனியா (மற்றும் ஐயோனியன் கூட்டமைப்பின் உறுப்பினர்) மைக்கேலின் செங்குத்து சரிவின் அடிவாரத்தில், சுமார் ) தொலைவில், மாயண்டர் நதியின் போக்கிற்கு வடக்கே (இப்போது Büyük Menderes அல்லது "பிக் மேண்டர்" என்று அழைக்கப்படுகிறது) அமைந்துள்ளது. இது பண்டைய அந்தியாவிலிருந்து 67 கிலோமீட்டர் (42 மை) தொலைவிலும், பண்டைய அனியோனிலிருந்து 15 கிலோமீட்டர் (9.3 மைல்) தொலைவிலும், பண்டைய மிலேட்டசிலிருந்து 25 கிலோமீட்டர் (16 மைல்) தொலைவிலும் இருந்தது. இந்த நகரம் கடல் கடற்கரையில் உருவாக்கப்பட்டது. இது கடல் மட்டத்திலிருந்து 380 மீட்டர் (1,250 அடி) உயரம் வரை செங்குத்தான சரிவுகள் மற்றும் அதன்மேல் உருவாக்கப்பட்டது. பல நூற்றாண்டுகளாக வளைகுடாவில் வந்து படிந்த ஆற்று வண்டல் காரணமாக, நகரம் இப்போது கடற்கரையில் இருந்து தள்ளி உள்நாட்டுப் பகுதியாகி உள்ளது. இது துருக்கியின் அய்டன் மாகாணத்தின் சோக் மாவட்டத்தில் உள்ள நவீன கிராமமான குல்லுபாஹே டுரூனுக்கு மேற்கே சற்று தொலைவில் அமைந்துள்ளது.  
பிரீனே உயர்தர எலனியக் கலை மற்றும் கட்டிடக்கலையின் தளமாக அறியப்படுகிறது. தீபகற்பமான இப்பகுதியில் இரண்டு துறைமுகங்கள் இருந்ததாக நம்பப்படுகிறது. இந்த நகரமானது ஒப்பீட்டளவில் வரையறுக்கப்பட்ட அளவு கொண்டதன் காரணமாக பிரைன் எப்போதும் பெரிய அளவில் அரசியல் முக்கியத்துவம் கொண்டதாக இருக்கவில்லை. ஏனெனில் நான்கிலிருந்து ஐந்தாயிரம் மக்கள் இப்பகுதியில் வசித்துவந்தனர் என்று நம்பப்படுகிறது. நகரம் நான்கு மாவட்டங்களாக பிரிக்கபட்டிருந்தது. முதலில் அரசியல் மாவட்டம், இது *பொலியூட்டிரியன்* மற்றும் *பிரிடேனியன்* ஆகியவற்றைக் கொண்டது. அடுத்து நாடகம் கொண்ட பண்பாட்டு மாவட்டம், இது அகோராவை கொண்டிருந்தது. அடுத்து வணிக மாவட்டம். இறுதியாக சமயம் சார்ந்த மாவட்டம், இதில் சியுசு, டிமிடர் மற்றும் மிக முக்கியமாக, அதீனா கோயில் ஆகியவற்றுக்கு அர்ப்பணிக்கப்பட்ட சிற்றாலயங்களைக் கொண்டு இருந்தது.
# கங்கு பாபா

**கங்கா பாபா** (**Ganga Baba)** 1857 ஆம் ஆண்டு இந்தியக் சுதந்திரப் போராட்டத்தில் பங்கேற்ற சுதந்திரப் போராட்ட வீரர் ஆவார். உத்தரபிரதேச மாநிலம் பித்தூர் கிராமத்தைச் சுற்றியுள்ள வால்மீகி சமூகத்தைச் சேர்ந்தவர். கங்கு பாபா என்ற பெயராலும் இவர் அழைக்கப்படுகிறார்.
# கங்கு பாபா

## வாய்வழி மரபில் கதை

கங்கு பாபாவின் வீரம் மற்றும் நற்செயல்கள் பற்றி பல கதைகள் உள்ளன. அவர் முதுகில் இறந்த புலியுடன் காட்டில் இருந்து திரும்பிக் கொண்டிருந்த போது. நானா சாகேப் பேசுவா பின்னர் பிதூர் மன்னர் அந்த இடத்திலிருந்து தனது படையுடன் கடந்து சென்றார். கங்குபாபா முதுகில் புலியுடன் இருப்பதைக் பேசுவா கண்டார். இக்காட்சியால் பேசுவா மிகவும் ஈர்க்கப்பட்டார். கங்கு பாபா ஏற்கனவே ஆங்கிலேயர்களுக்கு எதிராக ஒரு போரைத் தொடங்கியிருந்ததால் தனது இராணுவத்தில் சேரும்படி கேட்டுக் கொண்டார். கங்கு பாபா உடனடியாக கோரிக்கையை ஏற்றுக்கொண்டார்.  
பித்தூருக்கு அருகிலுள்ள கிராமங்களில் உள்ள தலித்துகளின் வாய்வழி மரபுகளின்படி, இவர் மட்டும் தனது வாளால் 150 பிரிட்டிசு வீரர்களைக் கொன்றார். இச்செயல் ஆங்கிலேயர்களுக்கு எரிச்சலை ஏற்படுத்தியது. கங்கு பாபாவை உயிருடன் கைது செய்ய அல்லது பிணமாக கொண்டுவர சுற்றறிக்கை வெளியிட்டனர். இறுதியில், இவர் கைது செய்யப்பட்டார். பிரிட்டிசு வீரர்கள் இவரை ஒரு குதிரையில் கட்டி கான்பூர் வரை இழுத்துச் சென்றனர். பின்னர் இவரை சுன்னிகஞ்சில் தூக்கிலிட்டனர்.
# சித்தி விநாயகர் கோயில், மும்பை

**சித்தி விநாயகர் கோயில்** (**Shree Siddhivinayak Ganapati Mandir**) இந்தியாவின் மகாராட்டிரா மாநிலத்தின் தலைநகரான மும்பை மாநகரத்தின் பிரபாதேவி பகுதியில் அமைந்த இந்துக் கோயில் ஆகும். It was originally built by Laxman Vithu and Deubai Patil on 19 November 1801. It is one of the richest temples in India.
இக்கோயில் 19 நவம்பர் 1801 அன்று நிறுவப்பட்டது. சித்தி விநாயகர் கோயில் அறக்கட்டளை இக்கோயிலை நிர்வகிக்கிறது.
# பிரபாதேவி, மும்பை

, பிரபாதேவி]]
**பிரபாதேவி** (**Prabhadevi**) இந்தியாவின் மகாராட்டிரா மாநிலத்தின் தலைநகரான மும்பை நகரத்தின் தெற்கு மும்பை பகுதியில் அமைந்த குடியிருப்புப் பகுதியாகும். இதன் வடக்கில் தாதர் பகுதியும், தெற்கில் வொர்லி பகுதியும், மேற்கில் அரபுக் கடலும் உள்ளது. பிரபாதேவி பகுதி சயானி ரோடு சந்திப்பிலிருந்து துவங்கி, பாபாசாகிப் வொர்லிகர் சதுக்கத்தில் முடிகிறது.
இகு புகழ் பெற்ற சித்தி விநாயகர் கோயில் உள்ளது.
இங்கு பிரபாதேவி புறநகர் மின்சார இரயில் நிலையம் உள்ளது.
# சாமோஸ்

**சாமோஸ்** (*Samos* (, <small>also</small> ; ) என்பது கிரேக்கத்தின் ஒரு தீவு ஆகும். இது கிழக்கு ஏஜியன் கடலில், சியோசுக்கு தெற்கே, பத்மோஸ் மற்றும் டோடகநிசுக்கு வடக்கேயும், மேற்கு துருக்கியின் கடற்கரையில் இருந்து சுமார் அகலமான மைக்கேல் ஜலசந்தியால் பிரிக்கபட்டுள்ளது. இது வடக்கு ஏஜியன் பிராந்தியத்தின் ஒரு தனி பிராந்திய அலகு மற்றும் பிராந்திய அலகின் ஒரே நகராட்சி ஆகும்.  
பண்டைய காலத்தில், சமோஸ் செல்வ வளமிக்க மற்றும் சக்திவாய்ந்த நகர அரசாக இருந்தது. இதன் திராட்சைத் தோட்டங்கள் மற்றும் ஒயின் உற்பத்திக்கு பெயர் பெற்றது. இது பழங்கால பொறியியல் அதிசயமான யூபாலினியன் நீர்வழியை உள்ளடக்கியது. மேலும் இது யுனெஸ்கோவின் உலக பாரம்பரிய களமான பித்தகோரியன் மற்றும் சாமோசின் எராயன் ஆகியவற்றின் அமைவிடமாகும். சாமோஸ் தீவானது கிரேக்க தத்துவஞானியும், கணிதவியலாளருமான பித்தகோரஸின் பிறப்பிடமாகும், அவரின் பெயராலேயே பித்தேகோரசு தேற்றம் அழைக்கப்படுகிறது. மெய்யிலாளர்களான சமோஸ் மற்றும் எபிகியூரசு மற்றும் பூமி சூரியனைச் சுற்றி வருகிறது என்று முன்மொழிந்த முதல் நபரும் வானியலாளருமான சாமோசின் அரிசுட்டார்க்கசு ஆகியோர் சாமோசை சேர்ந்தவர்களாவர். சாமியான் ஒயின் பழங்காலத்தில் இருந்தே புகழ்பெற்றது. மேலும் இன்னும் இத்தீவில் தயாரிக்கப்படுகிறது.  
1835 ஆம் ஆண்டு முதல் இந்த தீவு உதுமானியப் பேரரசின் ஆட்சியின் கீழ் அரை-தன்னாட்சி அதிபரால் நிர்வகிக்கப்பட்டது. இத்தீவு 1912 ஆம் ஆண்டு கிரேக்க நாட்டுடன் இணைக்கப்படும் வரை இந்நிலையே நீடித்தது.
# மசாகன்

**மசாகோன்** (**Mazagaon**)) இந்தியாவின் மகாராட்டிரா மாநிலத்தின் தலைநகரமான மும்பை நகரத்தில் உள்ள தெற்கு மும்பையின் ஏழு தீவுகளில் ஒன்றாகும். அரபுக் கடற்கரையில் அமைந்த மசாகோனில் **மும்பை துறைமுகம்** மற்றும் மசாகன் கப்பல் கட்டும் நிறுவனம் உள்ளது.
இதன் தெற்கில் வாடிபந்தர், டோங்கிரி மற்றும் ஜெ. ஜெ மருத்துவமனையும், கிழக்கில் தாருகானா பகுதியும், வடக்கில் ரியாய் ரோடு, கோதப்தியே பகுதிகள் உள்ளது.
# பித்தகோரியன்

**பித்தகோரியன்** (*Pythagoreion*) என்பது கிரேக்க நாட்டின், சாமோஸ் தீவில் உள்ள பண்டைய நகரமான சமோசின் தொல்லியல் தளமாகும். இது நவீன நகரமான பித்தகோரியோ பகுதியில் அமைந்துள்ளது, அதிலிருந்து இதன் நவீன பெயர் வந்தது.  
இந்த தொல்லியல் தளத்தில் பண்டைய கிரேக்க மற்றும் உரோமானிய நினைவுச்சின்னங்கள் மற்றும் புகழ்பெற்ற பழங்கால சுரங்கப்பாதை, யூபலினோஸ் சுரங்கம் அல்லது யூபலினியன் நீர்வழி ஆகியவை உள்ளன. சாமோசின் எராயன் உடன் சேர்த்து பித்தகோரியன் யுனெஸ்கோவின் உலக பாரம்பரிய தளமாக 1992 இல் அறிவிக்கப்பட்டது.
# சாமோசின் எராயன்

**சாமோசின் எராயன்** (*Heraion of Samos*) என்பது கிரேக்க நாட்டின், தீவான சாமோசில் உள்ள பண்டைய நகரமான சாமோசின் (நவீன பித்தகோரியன்) தென்மேற்கே 6 கி.மீ. தொலைவில் ஹீரா தேவிக்கு அமைக்கபட்டு இருந்த ஒரு பெரிய கோயில் ஆகும். இது இம்ப்ராசோஸ் ஆற்றின் தாழ்வான, சதுப்பு நிலத்தில், அது கடலுக்குள் நுழையும் இடத்திற்கு அருகில் அமைந்துள்ளது. இங்கு உள்ள உள்ள தொன்மையான கோவில் பிரம்மாண்டமான அயனி கோவில்களில் முதன்மையானது, ஆனால் இந்த தளத்தில் இதன் முன்னோடி கோயில் கி.மு. 8 ஆம் நூற்றாண்டு அல்லது அதற்கு முந்தைய காலத்தைச் சேர்ந்தது. கோயிலின் இடிபாடுகள் கொண்ட தளம், இதன் ஒரே நிற்கும் நெடுவரிசை தூணுடன், 1992 இல் அருகிலுள்ள பித்தகோரியனுடன் இணைந்து யுனெஸ்கோ உலக பாரம்பரிய தளமாக அறிவிக்கப்பட்டது.
# சர்ச் கேட்

நகரத்தின் பின்புலத்தில் சர்ச் கேட்டின் காட்சி]]  
**சர்ச்கேட்** (**Churchgate**) இந்தியாவின் மகாராட்டிரா மாநிலத்தின் தலைநகரான மும்பை மாநகரத்தின் தெற்கு மும்பை பகுதியில் அமைந்துள்ளது. 1863ல் இடிக்கப்பட்ட புனித தாமஸ் பேராலயத்தின் நுழைவாயிலாக இருந்தது.சர்ச்கேட் பகுதியில் வணிக வளாகங்கள் நிறைந்த நாரிமன் பாயிண்ட் உள்ளது. இங்கு சர்ச் கேட் தொடருந்து நிலையம் அமைந்துள்ளது.
# சர்ச் கேட்

## கல்லூரிகள்

- ஜம்னாலால் பஜாஜ் மேலாண்மை நிறுவனம்
- எச். ஆர். வணிகம் & பொருளாதாரக் கல்லூரி
- மும்பை அரசு சட்டக் கல்லூரி
- கிஷ்ண்சந்த் செல்லாராம் கல்லூரி
- கே. சி. சட்டக் கல்லூரி
- ஜெய் ஹிந்த் கல்லூரி
- சைதன்யம் கல்லூரி
- எல்பின்ஸ்டன் கல்லூரி
- SNDT மகளிர் பல்கலைக்கழகம்
# பிசுமத் பாசுபைடு

**பிசுமத் பாசுபைடு** (*Bismuth phosphide*) என்பது BiP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிசுமத்தும் பாசுபரசும் சேர்ந்து இச்சேர்மம் உருவாகிறது.
# பிசுமத் பாசுபைடு

## தயாரிப்பு

சோடியம் பாசுபைடும் தொலுயீனிலுள்ள (0 பாகை செல்சியசு) பிசுமத் முக்குளோரைடும் வினையில் ஈடுபட்டு பிசுமத்து பாசுபைடு சேர்மத்தை உருவாக்குகின்றன. :  
::<chem>Na3P + BiCl3 -> BiP + 3NaCl</chem>
# பிசுமத் பாசுபைடு

## இயற்பியல் பண்புகள்

பிசுமத் பாசுபைடு காற்றில் எரியும்.
கார்பனீராக்சைடு சூழலில் சூடாக்கப்படும் போது படிப்படியாக பாசுபரசு ஆவியாகும் தன்மை காணப்படுகிறது.
# பிசுமத் பாசுபைடு

## வேதியியல் பண்புகள்

நீருடன் சேர்த்து பிசுமத் பாசுபைடை கொதிக்க வைத்தால் பிசுமத் பாசுபைடு ஆக்சிசனேற்றம் அடைகிறது. வலிய அமிலங்கள் அனைத்திலும் பிசுமத் பாசுபைடு கரையும்.
# பிசுமத் பாசுபைடு

## பயன்கள்

உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் பிசுமத் பாசுபைடு ஒரு குறைக்கடத்தியாகப் பயன்படுத்தப்படுகிறது.
# உரியங்கடை

**உரியங்கடை** என்பவர் மங்கோலியப் பேரரசில் பணியாற்றிய உரியங்கை இனத் தளபதி ஆவார். சாங் அரசமரபுக்கு எதிராக மங்கோலியப் பேரரசு நடத்திய பல தாக்குதல்களுக்கு இவர் தலைமை தாங்கினார். மங்கோலியர்களின் வியட்னாம் மீதான முதல் படையெடுப்புக்கும் இவர் தலைமை தாங்கினார். இவர் தந்தை சுபுதை. மங்கோலியத் தளபதி மற்றும் ஆளுநர் அசு இவரது மகன் ஆவார்.
# உரியங்கடை

## வாழ்க்கை மற்றும் ஐரோப்பியப் படையெடுப்புகள்

இவர் சுபுதைக்கு மகனாக 1201ஆம் ஆண்டு பிறந்தார். இவரது பழங்குடியினத்தின் பெயர் உரியாங்கை ஆகும். இதன் காரணமாக உரியாங்கடை என்று இவருக்கு பெயர் வைக்கப்பட்டது. இவரது பெரியப்பா மற்றொரு மங்கோலியத் தளபதி செல்மே ஆவார். ஒரு நாட்டுப்புறக் கதையின்படி தன்யூபு ஆற்றங்கரையில் தனது மகன் உரியாங்கடை கையால் இறக்க வேண்டுமென சுபுதை விரும்பியதாகக் கூறப்படுவதுண்டு.  
1241ஆம் ஆண்டு மங்கோலியர்களின் கிழக்கு ஐரோப்பா மீதான படையெடுப்பில் இவர் ஒரு சிறந்த தளபதியாக செயல்பட்டார். பிரெஞ்சு சீனவியலாளரான ஜீன்-பியரி அபெல்-ரெமுசட்டின் கூற்றுப்படி, இவர் கீவ ருஸ், போலந்து மற்றும் செருமானிய நிலங்களின் மீதான மங்கோலியப் படையெடுப்பில் கலந்து கொண்டார். பிறகு சீனாவுக்கு அனுப்பப்பட்டார்.
# ஓல்மியம் பாசுபைடு

**ஓல்மியம் பாசுபைடு** (Holmium phosphide) என்பது HoP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியமும்ம் பாசுபரசும் சேர்ந்து இச்சேர்மம் உருவாகிறது. இது தண்ணீரில் கரையாது. அடர் நிறத்தில் படிகங்களாக உருவாகும்.
# ஓல்மியம் பாசுபைடு

## தயாரிப்பு

வெற்றிடத்தில் அல்லது மந்த வாயுச் சூழலில் தூளாக்கப்பட்ட ஓல்மியத்தையும் சிவப்பு பாசுபரசையும் சேர்த்து சூடாக்கினால் ஓல்மியம் பாசுபைடு உருவாகிறது.  
::<chem> Ho + P -> HoP </chem>
# ஓல்மியம் பாசுபைடு

## இயற்பியல் பண்புகள்

ஓல்மியம் பாசுபைடு கனசதுர வடிவத்தில் அடர்நிறப் படிகங்களாக உருவாகிறது. காற்றில் நிலைப்புத்தன்மை கொண்ட இது நீரில் கரையாது.  
சோடியம் குளோரைடு கட்டமைப்பில் உள்ள மோனோநிக்டைடு என்ற அரிய வகை சேர்மங்களுடன் இது வகைப்படுத்தப்படுகிறது.
தாழ்வெப்பநிலைகளில் ஓல்மியம் பாசுபைடு அயக் காந்தப் பண்புடன் காணப்படுகிறது.
# ஓல்மியம் பாசுபைடு

## வேதியியல் பண்புகள்

நைட்ரிக் அமிலத்துடன் ஓல்மியம் பாசுபைடு தீவிரமாக வினைபுரிகிறது.
# ஓல்மியம் பாசுபைடு

## பயன்கள்

உயர் ஆற்றல் நிலை, உயர் அலைவரிசை பயன்பாடுகள், சீரொளி மற்றும் இதர ஒளியியல் இருமுனையங்களில் பிசுமத் பாசுபைடு ஒரு குறைக்கடத்தியாகப் பயன்படுத்தப்படுகிறது.
# கர், மும்பை

நகரத்தில் கர்-சாந்த குரூஸ்]]
**கர்** (**Khar**) இந்தியாவின் மகாராட்டிரா மாநிலத்தின் தலைநகரான மும்பை பெருநகரப் பகுதியாகும். இது மும்பை புறநகர் மாவட்டத்தில் உள்ள சாந்தகுருஸ் அருகே உள்ளது. கர் பகுதி கர் கிழக்கு மற்றும் கர் மேற்கு என இரண்டாகப் பிரிக்கப்பட்டுள்ளது.
# கர், மும்பை

## கல்வி நிலையங்கள்

- போதர் பன்னாட்டு பள்ளி (IB & CAIE)
- கர் மாநகராட்சி பள்ளி
- எஸ் டி எலியாஸ் உயர்நிலைப்பள்ளி
- பி. பி. எம் உயர்நிலைப்பள்ளி
- புனித இருதய ஆடவர் பள்ளி
- கர் கல்விக் கழக கலைக் கல்லூரி
- கமலா உயர்நிலைப்பள்ளி மற்றும் இளையோர் கல்லூரி
- ஆர். வி. தொழில்நுட்ப உயர்நிலைப்பள்ளி
- குரு நானக் உயர்நிலைப்பள்ளி
- அனுயோக் வித்தியாலயம்
# சமாரியம்(II) குளோரைடு

**சமாரியம்(II) குளோரைடு** (*Samarium(II) chloride*) என்பது SmCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சமாரியமும் குளோரினும் சேர்ந்து இச்சேர்மம் உருவாகிறது. கீட்டோன்-நடுநிலை வகிக்கிகும் உள்ளிழுத்தல் வினையில் உருபு உற்பத்தி செய்யும் முகவராக சமாரியம்(II) குளோரைடு பயன்படுத்தப்படுகிறது.
# சமாரியம்(II) குளோரைடு

## தயாரிப்பு

சமாரியம்(III) குளோரைடை சமாரியம் உலோகத்துடன் சேர்த்து வெற்றிடத்தில் 800 முதல் 900 பாகை செல்சியசு வெப்பநிலையில் ஒடுக்க வினைக்கு உட்படுத்துவது அல்லது ஐதரசன் வாயுவுடன் 350 பாகை செல்சியசு வெப்பநிலையில் வினைப்படுத்துவது போன்ற முறைகளில் சமாரியம்(II) குளோரைடு தயாரிக்கப்படுகிறது. :  
: SmCl<sub>3</sub> + Li → SmCl<sub>2</sub> + LiCl
சோடியம் உலோகத்துடனும் இதைப் போன்றதொரு வினையே நிகழ்கிறது.
# சமாரியம்(II) குளோரைடு

## கட்டமைப்பு

சமாரியம்(II) குளோரைடு PbCl<sub>2</sub> (காட்டுணைட்டு) கட்டமைப்பை ஏற்றுக் கொள்கிறது.
# திருவனபட்டி

**திருவனபட்டி** (*Thiruvanapatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது திருவனபட்டி ஊராட்சிக்கு உட்பட்டது.
# திருவனபட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 43 கிலோமீட்டர் தொலைவிலும், ஊத்தங்கரையில் இருந்து 20 கிலோமீட்டர் தொலைவிலும், மாநிலத் தலைநகரான சென்னையிலிருந்து 264 கிலோமீட்டர் தொலைவிலும் உள்ளது.
# திருவனபட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 697, மொத்த மக்கள் தொகை 2868, இதில் 1484 ஆண்களும், 1384 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 62.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# துறிஞ்சிப்பட்டி

**துறிஞ்சிப்பட்டி** (*Thurinjipatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது வேங்கடத்தாம்பட்டி ஊராட்சிக்கு உட்பட்டது.
# துறிஞ்சிப்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 47 கிலோமீட்டர் தொலைவிலும், ஊத்தங்கரையில் இருந்து 3 கிலோமீட்டர் தொலைவிலும் உள்ளது.
# துறிஞ்சிப்பட்டி

## மக்கள் வகைப்பாடு

2011ஆம் ஆண்டு மக்கட்தொகை கணக்கெடுப்பின் படி இந்த ஊரில் மொத்த வீடுகள் 217, மொத்த மக்கள் தொகை 792, இதில் 398 ஆண்களும், 394 பெண்களும் அடங்குவர்.
# மேக்ரோபிராக்கியம் இசுகேபரிகுலம்

**மேக்ரோபிராக்கியம் இசுகேபரிகுலம்** (*Macrobrachium scabriculum*) என்பது இந்தோ-பசிபிக் பகுதியில் பரவலாகக் காணப்படும் நன்னீர் இறால் ஆகும்.
# மேக்ரோபிராக்கியம் இசுகேபரிகுலம்

## விளக்கம்

***மேக்ரோபிராக்கியம் இசுகேபரிகுலம்*** என்பது இந்தோ-பசிபிக் பகுதியில் பரவலாக காணப்படும் நன்னீர் இறால் ஆகும். இது மேக்ரோபிராக்கியம் பேரினத்தினைச் சார்ந்தது. இந்த இறால் கோதா நதி இறால் என்றும் அழைக்கப்படுகிறது.
# மேக்ரோபிராக்கியம் இசுகேபரிகுலம்

## பரம்பல்

***மேக்ரோபிராக்கியம் இசுகேபரிகுலம் இ***லங்கையிலும் தென்னிந்தியாவின் சில இடங்களிலிருந்தும் தென்கிழக்கு ஆசிய நாடுகளிலிருந்தும் அறியப்படும் ஒரு பரவலான சிற்றினமாகும். இது பிலிப்பீன்சின் கிழக்குப் பகுதிவரை காணப்படுகிறது. இந்த இறால் இந்தியாவில் பலபகுதிகளில் உள்ள ஆறுகளில் காணப்படுவதாக ஆய்வுகள் தெரிவிக்கின்றன.
# மேக்ரோபிராக்கியம் இசுகேபரிகுலம்

## உயிரியல்

ஆண் இறால்களின் உடலின் மொத்த நீளம் சுமார் 6.5 செ. மீ. ஆக இருக்கும். இது பெண் இறாலில் சுமார் 5 ஆகும். ஆண்களின் இரண்டாவது மார்புக்காலில் ஒரு வகையான உரோமங்கள் காணப்படுகின்றன. *மே. இசுகேபரிகுலம்* உற்பத்தி செய்யப்படும் முட்டையின் அளவு சிறியதாக, பழுப்பு நிறத்தில், நீள்வட்ட வடிவில் உள்ளன. முட்டையிலிருந்து வெளிவரும் இளம் உயிரிகள் தங்கள் வாழ்க்கைச் சுழற்சியை நிறைவு செய்வதற்காக உப்பு நீருக்கு (கழிமுகம்) இடம்பெயர்கின்றன. வளர்ச்சியடைந்த உயிரிகள் பின்னர் ஆற்றின் மேற்பகுதிக்கு இடம் பெயருகின்றன.
# கேமில் கெல்லர்

**கேமில் கெல்லர்** (*Camill Heller*)(26 செப்டம்பர் 1823 - 25 பிப்ரவரி 1917) என்பவர் விலங்கியல் மற்றும் உடற்கூறியல் நிபுணர் ஆவார் .  
கெல்லர் தற்போது செக் குடியரசில் உள்ள போகிமியாவின் தெப்லிட்சில் உள்ள சோபோசில்பெனில் பிறந்தார். இவர் வியன்னாவில் 1849-ல் மருத்துவ ஆய்வுகள் குறித்து முனைவர் பட்டம் பெற்றார். கெல்லர் விலங்கியல் மற்றும் உடற்கூறியல் ஒப்பீட்டுத் துறைப் பேராசிரியராக போலந்தில் உள்ள கிராகோவில் பல்கலைக்கழகத்தில் 1858 முதல் 1863 வரையும் பின்னர் தனது ஓய்வு வரை (4894) ஆஸ்திரியாவில் உள்ள இன்ஸ்பிரக்கில் பல்கலைக்கழகத்தில் பணியாற்றினார்.  
கெல்லர் ஓடுடைய கணுக்காலிகளில் நிபுணத்துவம் பெற்றிருந்தபோதிலும், பிரையோசூவா, முட்தோலி, கடற்சிலந்தி மற்றும் கடற்குடுவைகளிலும் ஆய்வு மேற்கொண்டுள்ளார்.
# கண்டதேவி எஸ். அழகிரிசாமி

**கண்டதேவி சு. அழகிரிசாமி** (*Kandadevi S. Alagiriswamy*, 21 ஏப்ரல் 1925 – 13 அக்டோபர் 2000) தமிழக வயலின் இசைக்கலைஞர் ஆவார்.
# கண்டதேவி எஸ். அழகிரிசாமி

## இளமை வாழ்க்கை

இந்தியா, தமிழ் நாடு மாநிலம், சிவகங்கை மாவட்டம், தேவகோட்டை நகருக்கு அண்மையில் உள்ள கண்டதேவி என்னும் ஊரில் 1925 ஆம் ஆண்டு ஏப்ரல் மாதம் 21-ந் திகதி சுந்தரராஜ ஐயங்கார், அலமேலு அம்மாள் தம்பதியருக்கு மகனாகப் பிறந்தார்.  
ஆரம்ப இசைப்பயிற்சியை அவரது தாத்தாவான ஸ்ரீநிவாச ஐயங்காரிடமும், கண்டதேவி செல்லம் ஐயங்காரிடமும் பெற்றார். பின்னர் வயலின் இசைக்கலைஞர் டி. சௌடையா அவர்களிடம் மேலதிக பயிற்சி பெற்றார்.
# கண்டதேவி எஸ். அழகிரிசாமி

## தொழில் வாழ்க்கை

மைசூரில் அவரது குரு டி. சௌடையாவின் வயலின் கச்சேரி நடைபெற்றபோது அவருடன் கூடவே வயலின் வாசித்தது இவரது அரங்கேற்ற நிகழ்ச்சியாக அமைந்தது.  
அக்காலத்தில் புகழ்பெற்ற இசைக் கலைஞர்களான எம். எஸ். சுப்புலட்சுமி, எம். எல். வசந்தகுமாரி, பி. எஸ். நாராயணசாமி, இன்னும் பலருக்கும் பக்கவாத்தியமாக வயலின் வாசித்திருக்கிறார்.  
1982 ஆம் ஆண்டில் லண்டனில் நடைபெற்ற இந்திய விழாவில் எம். எஸ். சுப்புலட்சுமி பாடியபோது அவருக்குப் பக்கவாத்தியமாக வயலின் வாசித்தார். அமெரிக்கா, இங்கிலாந்து, யப்பான், சிங்கப்பூர், இலங்கை போன்ற பல நாடுகளில் .நடைபெற்ற இசைக் கச்சேரிகளில் இவர் வயலின் வாசித்துள்ளார்.
# கண்டதேவி எஸ். அழகிரிசாமி

## இறப்பு

2000 ஆம் ஆண்டு அக்டோபர் 13-ந் திகதி சென்னையில் காலமானார். அப்போது அவருக்கு வயது 75.
# தாவீது லீன்

**சர் தாவீது லீன்** என்பவர் ஒரு ஆங்கிலேய திரைப்பட இயக்குநர் ஆவார். மிகுந்த தாக்கத்தை ஏற்படுத்திய இயக்குநர்களில் ஒருவராக பெரும்பாலானவர்களால் கருதப்படுகிறார். த பிரிட்ஜ் ஆன் த ரிவர் க்வாய் (1957), லாரன்ஸ் ஆப் அரேபியா (1962), டாக்டர் சிவாகோ (1965) மற்றும் எ பேசேஜ் டு இந்தியா (1984) போன்ற காவிய திரைப்படங்களை இவர் இயக்கியுள்ளார்.  
2002ஆம் ஆண்டு பிரித்தானிய திரைப்பட நிறுவனத்தால் எக்காலத்திலும் சிறந்த திரைப்பட இயக்குநர்களில் ஒன்பதாவது நபராக வாக்களிக்கப்பட்டுள்ளார். அகாதமி விருதுக்கு ஏழு முறை பரிந்துரைக்கப்பட்டுள்ளார். பிரிட்ஜ் ஆன் த ரிவர் க்வாய் மற்றும் லாரன்ஸ் ஆப் அரேபியா ஆகிய படங்களுக்காக இரண்டு முறை சிறந்த இயக்குனருக்கான அகாதமி விருதை வென்றுள்ளார். பிரித்தானிய திரைப்பட நிறுவனத்தின் சிறந்த 100 பிரித்தானிய திரைப்படங்களின் பட்டியலில் இவர் இயக்கிய ஏழு படங்கள் இடம்பெற்றுள்ளன. முதல் ஐந்து படங்களில் மூன்று சிறந்த படங்கள் இவர் இயக்கியவையாகும். 1990 ஆண்டு அமெரிக்க திரைப்பட நிறுவனத்தின் வாழ்நாள் சாதனையாளர் விருது இவருக்கு வழங்கப்பட்டது.
# தாவீது லீன்

## வாழ்க்கை

இவர் 25 மார்ச் 1908ஆம் ஆண்டு இங்கிலாந்தின் சர்ரே மாகாணத்தில் பிறந்தார்.